Innovációs pályázatok – Gyakran ismételt kérdések! – GYIK

## Mit nyerhetek, ha a Proof of Concept Ötletpályázaton indulok?

A Proof of Concept Ötletpályázatra beérkezett projektötleteket üzleti, kutatói és oktatói szféra szakértői fogják elbírálni és segítségükkel elkezdődik a projektötlethez illeszkedő legmegfelelőbb forrás felkeresése. Előfordulhat, hogy még 2021-ben elindulhat a javasolt projekt megvalósítása. Lehet, hogy az ötletgazdával elindul egy közös munka a projektfejlesztésre; lehet, hogy mentor segítségét kapja meg a pályázó. Amennyiben a Magyar Képzőművészeti Egyetem sikeresen pályázik és Proof of Concept Alapot indít 2021 második felében, akkor lehetővé válik, hogy a kiválasztott projektek 2-7 millió Forint közötti támogatáshoz jussanak.

A PoC Ötletpályázat célja, hogy minél több jó kezdeményezés jusson a megvalósítás fázisába, az Egyetem minél több forrást tudjon bevonzani.

## Több pályázati lehetőség is felkeltette az érdeklődésemet. Pályázhatok egyszerre több kiírásra is?

Igen, bármennyi pályázat beadható.

## Meddig kell a pályázatomat benyújtanom?

A Proof of Concept Ötletpályázatok benyújtásának határideje: **2021. április 26. (hétfő) 14:00.**

A Digitális Formaképzési Labor ötletpályázat benyújtásának határideje: legkésőbb **2021. május 17. (hétfő) 14.00-ig**.

A Mesterséges Intelligencia és Művészet ötletpályázat benyújtásának határideje: legkésőbb **2021. május 17. (hétfő) 14.00-ig**.

Az Európa Kulturális Fővárosa – MKE-Tihany ötletpályázat benyújtásának határideje: legkésőbb **2021. május 17. (hétfő) 14.00-ig**.

## Az Ötszázezer Forint összdíjazású ösztöndíj pontosan mit jelent?

A szakértő zsűri dönthet úgy, hogy a beérkezett pályázatok alapján több nyertest hirdet, de úgy is, hogy egynek ítéli oda kategóriánként az Ötszáz-ötszáz ezer forintos ösztöndíjat. A projektötleteket azonban sokféle módon lehet támogatni. Amennyiben az ötlethez a bírálóbizottság szponzort tud felkérni, ez a lehetőség is nyitva áll, előtte a projektötlet gazdájával mindenképp lesz egyeztetés.

## Hova kell küldeni a pályázatot?

Az innovaciospalyazat@mke.hu e-mailcímre küldd el a kitöltött űrlapot.

## Kell-e csatolni az űrlapon kívül egyéb dokumentumot?

Csak a kitöltött űrlapra van szükségünk a pályázat elbírálásához. Ne felejtsd el az űrlapba beilleszteni az aláírt adatkezelési nyilatkozatot.

## Többen is készíthetünk egy pályázatot?

Lehetséges egyedül pályázni, és többen is beadhattok projektötletet. Ebben az esetben, mindenki neve szerepeljen az űrlapon.

## Mikor tudjuk meg, hogy nyert-e a pályázatunk?

A Proof of Concept, a Digitális Formaképzési Labor; a Mesterséges Intelligencia és Művészet; az Európa Kulturális Fővárosa – MKE-Tihany ötletpályázatokban eredményhirdetés várható időpontja egységesen: **2021. június 14.**

## Nem írtam még soha pályázatot. Van esélyem sikeresen pályázni?

Természetesen. Ezeknek az ötletpályázatoknak az is a célja, hogy rutint szerezzenek az ötlettel rendelkezők. Elgondolkodjanak (költségvetés, versenytárs, előny/hátrány stb.) és felkeltsék a bírálók érdeklődését, meggyőzzék őket, hogy érdemes foglalkozni az ötlettel.

A pályázati űrlap egy leegyszerűsített sablon, 5 kérdésre kell rövid választ adni.

## Szívesen illusztrálnám a pályázatomat. Képek, ábrák is lehetnek a pályázati űrlapban?

Igen, és valamennyi kérdésre keress választ, ne hagyj megválaszolatlanul egy kérdést sem!

JÓ ÖTLETELÉST!

Várjuk a pályázatokat!